Serpihan Sayang

Serpihan Sayang ialah sebuah siri drama televisyen Malaysia 2023 arahan Amor Rizan, dibintangi oleh Fasha Sandha, Aeril Zafrel, dan Elisya Sandha. Siri ini memulakan tayangan perdana di Slot Samarinda, TV3 bermula 22 Februari 2023 menggantikan Bukan Lelaki Terhebat.

Sinopsis 
Kemalangan yang tak diundang telah mengubah hidup Nadia apabila ianya meragut nyawa anak yang masih dalam kandungannya. Tragedi itu telah mengakibatkan Nadia menghidap Postpartum Psikosis.

Nadia dan adiknya, Alisa tinggal bersama suami Nadia, Syakir. Nadia sering berjumpa dengan doktor psikiatri untuk mendapatkan rawatan terapi dan Syakir juga sentiasa mengambil berat akan kesihatan isterinya. Namun, kesihatan dan emosi Nadia sering terganggu akibat bekas isteri Syakir, Marina yang sering mengganggu ketenteraman rumah tangga mereka. 

Marina sering memaksa Syakir memberi nafkah yang lebih dari dijanjikan untuk anak mereka, Haziq yang berusia enam tahun. Meskipun Syakir tidak pernah terlepas untuk melaksanakan tanggungjawab tersebut, sikap Marina yang boros membuatkan Syakir sering bertengkar dengan bekas isterinya itu. 

Selepas 20 tahun terpisah, Imran, abang kandung kepada Syakir kembali semula di dalam hidup Syakir dan Nadia. Kehadiran Imran diikuti oleh pelbagai perkara aneh. Rahsia yang disimpan rapi oleh Syakir mula dibongkar dan penyakit Nadia kembali parah. Dapatkah Nadia mengatasi penyakitnya itu? Berjayakah Nadia dan Syakir mengharungi segala rintangan yang berlaku terhadap keluarganya? Dan siapakah Imran sebenarnya?

Pelakon 
 Aeril Zafrel sebagai Imran
 Fasha Sandha sebagai Nadia
 Elisya Sandha sebagai Alisa
 Shahz Jaszle sebagai Syakir
 Zarina Zainoordin sebagai Marina
 Zizan Nin sebagai Razak
 Nick Syaf sebagai Mario Razlan 
 Tallisya sebagai Nina
 Amirul Asyhwad sebagai Asyraf
 Ameerul Asyraf sebagai Malik
 Auni Zahra sebagai Yaya
 Nazzaty Rusli sebagai Farah
 Syel Ramlan sebagai Mak Imran
 Adam Darwisyh sebagai Abang
 Syed Muhammad Irfan sebagai Adik
 Adam Darwisyah sebagai Haziq
 Nelissa Elyana sebagai Sally

Rujukan 

Drama Melayu 2023